Hakan Şükür
Hakan Şükür (1 sentyabr 1971[…], Adapazarı) — Türkiyə futbolçusu, milliyyətcə albandır. Kosovadan Türkiyəyə köçən bir ailənin ilk övladı olan Hakan Şükür 1971-ci il iyul ayının 1-də Sakaryanın inzibati mərkəzi olan Adabazarında dünyaya gəlib. Futbol karyerasına doğulduğu Sakaryada başlayıb. 2007–2008 Türkiyə futbol sezonunda Qalatasaray-Manisaspor oyununda 241-ci qolunu vuraraq Türkiyə futbol tarixində ən çox qol vuran futbolçu olmuşdur. Hakan Şükür bir zamanlar Türkiyənin "TRT" telekanalı ilə əməkdaşlıq edirdi və bu kanlada yayımlanan "Stadyum" verilişindəki şərhçiliyinə görə ilə 700 min dollar alırdı. 2011-ci ildə televiziyada davam edən şərhçiliyi buraxaraq siyasətə girdi ve 12 iyun seçimlərinin ardından Adalet ve Kalkınma Partisi 'ndən İstanbul 3. bölgə millət vəkili seçildi. 16 dekabr 2013 günü mənsubu olduğu partiyasından istifa etməsinin ardından siyasi həyatını bitərəf millət vəkili olaraq davam etdirrdi. 2015 seçimlərində yenidən İstanbul 3. bölgədən, bu dəfə bitərəf namizəd oldu , ancaq seçilə bilmədi. Prezident Recep Tayyip Erdoğan'a təhqirdən ittiham olunan Hakan Şükür, ilk məhkəməyə qatılmadı, vəkili isə Hakan Şükürün Amerika Birləşmiş Ştatlarına köçdüyünü söylədi. Amerikada olduğu müddətdə haqqında FETÖ üzvü olduğu ittihamları gəldi və hal-hazırda Türkiyədə terror təşkilatına üzv qəbul edilərək, cinayətkar sayılır. Türkiyə hökuməti Hakanın bank hesablarını və Türkiyədə olan bəzi əmlaklarını müsadirə edib. Amerikada bir müddət Uber şoferi, bir müddət isə restoran sahibi olaraq həyatına davam edən Hakan hal-hazırda uşaq futbol klublarının birinin sahibi və məşqçisi olaraq həyatına davam edir. Türkiyə milli komandasının ən çox qol vuran oyunçusu və Türkiyədə bir çox uğurları olmasına baxmayaraq ona verilən mükafatların alınması ilə bağlı qərar qəbul edilmişdir.